เรื่องร้องเรียน (น้ำท่วม,ถนน) วันที่ 2022-09-03 11:42:12 — แขวงอรุณอมรินทร์ เขตบางกอกน้อย กรุงเทพมหานคร
ขออนุญาตร้องเรียนปัญหาสภาพพื้นผิวถนนเป็นหลุม/บ่อครับ
จุดที่แจ้งจะเป็นถนนในซอยบรม 15 ถนนบรมราชชนนี ด้านหลังห้างเดอะเซนปิ่นเกล้า ติดกับ 7 อีเลฟเว่น สภาพหลุมค่อนข้างลึก รถที่สัญจรไปมาหากไม่สังเกตุดีๆจะตกหลุมนี้ และจากคำบอกเล่าของพ่อค้าร้านโจ๊กนายฮุยที่ตั้งร้านอยู่ตรงจุดนี้พอดีบอกว่าเคยเกิดอุบัติเหตุรถจักรยานยนต์ตกหลุมนี้จนได้รับบาดเจ็บมาแล้ว  เคยมีเจ้าหน้าที่มาดูหลุมแต่ก็เงียบหายไป หากปล่อยไว้นานผมเกรงว่าจะเกิดอุบัติเหตุจากผู้ที่สัญจรไปมา ประกอบกับเป็นช่วงหน้าฝน เวลาน้ำขังผู้ขับขี่จะไม่รู้เลยว่าตรงนั้นเป็นหลุม ยิ่งมีน้ำขังบ่อยๆ และมีรถที่ขับตกลงไปในหลุมบ่อยๆจะยิ่งทำให้หลุมกว้างและลึกลงไปอีก จึงขอแจ้งร้องเรียนตามข้อมูลนี้ พร้อมทั้งพิกัดและภาพประกอบครับ